БИОГРАФИЈА
Валентин Мик рођен је 1974. године у Панчеву. Завршио је мастер студије на Факултету Политичких, административних и комуникационих наука у граду Клуж-Напока (Румунија), научна област комуникационе науке. Тренутно похађа докторске студије на истом факултету, тема докторске дисертације је “Одрживи развој медија на језицима националних мањина”.
Од 1993-1995. године уређивао је омладинску емисију на међуопштинском радију ВАП (Вршац-Алибунар-Пландиште).
Од 1997. године је запослен у НИУ “Либертатеа” у Панчеву где је обављао више функција, а тренутно је уредник-координатор недељника “Либертатеа”. Од 2006-2008. године обављао је функцију координатора часописа “Tinereţea”.
Радио је као дописник радија “Решица” (Румунија) између 2000. и 2010. године. У истом периоду био је дописник Радија Нови Сад, програма на румунском језику а повремено сарађује са Румунском редакцијом Телевизије Војводина.

Оснивач је Центра за Унапређење интеркултуралног дијалога “In Medias Res” који је помогао и подстицао излажење неколико локалних медија попут “Ивановачки добошар”, “Новосељански нови лист”, “Renaşterea”, као и вишејезичког часописа “21 век”. 
Од 2012. године је одговорни уредник портала “Комшијске новости” чији је оснивач Удружење Новинара Србије.
Члан је Удружења новинара Србије где тренутно обавља функцију члана Управног и Извршног одбора. Учествовао је на више конференција у земљи и иностранству а научни радови из области медија су му објављени у неколико стручних часописа и зборника.

Програми, обуке и остале компетенције:

- Програм PROBITAS регионалног и еврорегионалног новинарства (Темишвар 2003.) - Организатори: Западна новинарска фондација за регионално и еврорегионално новинарство и Новосадска новинарска школа;
- Програм за усавршавање професионалних новинара ”Integratios now”, уз подршку Амбасаде САД у Србији, Нови Сад, 2015. године. Стекао је компетенције за рад у области мањинског новинарства.
- Програм за усавршавање професионалних новинара ”Integratios now”, уз подршку Амбасаде САД у Србији, Нови Сад, 2016. године Стекао је знања за рад у области менаџмента и маркетинга медија у конкретним условима рада.
- Програм за усавршавање у области менаџмент медија - MC MediaAcademy. Организатор Giacomelli Media, Љубљана 2015. године.
- Програм за усавршавање медијских професионалаца у области Digital Marketing: Digital Media Strategy, Social Media Marketing. Организатор Агенција Инфосистем, Београд 2018. године.